b'\n_START_ARTICLE_\nNeurofeedback\n_START_PARAGRAPH_\nNeurofeedback (uneori - EEg-feedback, neuroterapie sau neurobiofeedback) este un tip de tratament prin biofeedback ,care \xc3\xaenregistr\xc3\xa2nd forme de activitate cerebral\xc4\x83 \xc3\xaen timp real, cel mai des electroencefalograma, \xc3\xae\xc8\x99i propune s\xc4\x83 \xc3\xaenve\xc8\x9be \xc8\x99i s\xc4\x83 antreneze pacientul \xc3\xaen auto-controlul unor parametri ai acestora cu ajutorul \xc3\xaent\xc4\x83ririi pozitive (feedback pozitiv) a tipului dorit de activitate cerebral\xc4\x83 \xc8\x99i \xc3\xaent\xc4\x83ririi negative a tipurilor de activitate nedorite. De obicei, se plaseaz\xc4\x83 senzori pe scalp pentru a m\xc4\x83sura electroencefalograma, iar \xc3\xaenregistr\xc4\x83rile sunt vizualizate cu ajutorul unor sunete sau imagini video. Alte tehnologii \xc3\xaenrudite sunt cele care folosesc biofeedbackul hemoencefalografic \xc8\x99i biofeedbackul prin imaging func\xc8\x9bional de rezonan\xc8\x9b\xc4\x83 magnetic\xc4\x83 fMRI.\n_START_SECTION_\nDesf\xc4\x83\xc8\x99urarea sesiunii\n_START_PARAGRAPH_\nCreierul produce activit\xc4\x83\xc8\x9bi electrice, care sunt \xc3\xaenregistrate pe electroencefalograma sub forma unor unde cerebrale. Undele cerebrale de frecven\xc8\x9be diverse sunt asociate unor st\xc4\x83ri mentale._NEWLINE_De pild\xc4\x83, o apari\xc8\x9bie brusc\xc4\x83 de unde lente (alfa sau teta) \xc3\xaen cursul unei ac\xc8\x9biuni, poate indica ca aten\xc8\x9bia persoanei respective este distras\xc4\x83 \xc3\xaen acel moment de la efectuarea ac\xc8\x9biunii. Treningul terapeutic poate reduce tendin\xc8\x9ba de distrac\xc8\x9bie a aten\xc8\x9biei prin mic\xc8\x99orarea activit\xc4\x83tii cu unde lente (teta), reduc\xc3\xa2ndu-se starea de nelini\xc8\x99te \xc8\x99i agita\xc8\x9bie \xc8\x99i \xc3\xaembun\xc4\x83ta\xc8\x9bindu-se capacitatea de concentrare. Efectele descrise se \xc3\xaenso\xc8\x9besc de cre\xc8\x99terea activit\xc4\x83\xc8\x9bii cu unde rapide. Dup\xc4\x83 formularea diagnosticului, terapistul care consider\xc4\x83 c\xc4\x83 un pacient ar putea beneficia de un trening de neurofeedback, efectueaz\xc4\x83 o electroencefalografie care este analizat\xc4\x83 cu ajutorul unui computer - electroencefalografie cantitativ\xc4\x83 - pentru a putea discerne ce asupra c\xc4\x83ror tipuri de activitate cerebral\xc4\x83 este bine de a se interveni \xc8\x99i pe care p\xc4\x83r\xc8\x9bi ale craniului de preferabil de a se aplica electrodele.\n_START_SECTION_\nPreg\xc4\x83tirea pentru tratament\n_START_PARAGRAPH_\nPacientul este a\xc8\x99ezat \xc3\xaentr-un mod relaxat \xc3\xaentr-un fotoliu confortabil. \xc3\x8en fata i se a\xc8\x99eaz\xc4\x83 ecranul unui computer. I se a\xc8\x99eaz\xc4\x83 pe cap electrodele encefalografului \xc8\x99i se activeaza programa computerului. Acesta restituie informa\xc8\x9bia electroencefalogramei sub forma unor vizualiz\xc4\x83ri grafice. \xc3\x8en caz ca pacientul este un copil, o asemenea vizualizare poate lua forma unui joc video. Dac\xc4\x83 pacientul este adult, se pot utiliza bare care variaz\xc4\x83 \xc3\xaen timp \xc8\x99i reprezint\xc4\x83 datele undelor cerebrale pe care urm\xc4\x83rim sa le modul\xc4\x83m. \xc3\x8en acest caz i se cere pacientului s\xc4\x83 \xc3\xaencerce s\xc4\x83 creasc\xc4\x83 \xc3\xaen\xc4\x83l\xc8\x9bimea unei bare date \xc8\x99i reducerea alteia.\n_START_SECTION_\nIstorie\n_START_PARAGRAPH_\n\xc3\x8en anul 1924 psihiatrul german Hans Berger a conectat un cuplu de electrode (mici discuri rotunde de metal) la scalpul unui pacient \xc8\x99i a detectat un mic curent electric cu ajutorul unui galvanometru balistic. \xc3\x8en anii 1929-1933 el a publicat 14 articole \xc3\xaen care a raportat despre studiile sale, de \xe2\x80\x9eelectroencefalografie\xe2\x80\x9d. Ele au furnizat mult din actualele noastre cuno\xc8\x99tin\xc8\x9be asupra acestui domeniu, mai ales in ceea ce prive\xc8\x99te frecven\xc8\x9bele medii. Berger a procedat la analiza calitativa a undelor electroebncefalografice, EEG, iar \xc3\xaen 1932, aplic\xc3\xa2nd Analiza Fourier la 7 \xc3\xaenregistr\xc4\x83ri de EEG, G.Dietsch a devenit primul cercet\xc4\x83tor a ceea ce s-a numit encefalopgrafia cantitativ\xc4\x83 QEEG._NEWLINE_\xc3\x8en anii 1950-1960 R.G.Heath \xc8\x99i W.A.Mickle au efectuat primele encefalografii la bolnavi de schizofrenie._NEWLINE_\xc3\x8en 1958 un student \xc3\xaen chimie, Richard Bach, a fost cel dint\xc3\xa2i subiect g\xc4\x83sit capabil, \xc8\x99i \xc3\xaenc\xc4\x83 \xc3\xaentr-un mod excep\xc8\x9bional, s\xc4\x83-\xc8\x99i controleze undele sale cerebrale. El a fost supus experimenteler de c\xc4\x83tre psihologul Joe Kamiya, conferen\xc8\x9biar \xc3\xaen acea vreme la Universitatea Chicago. Kamiya a cercetat dac\xc4\x83 subiec\xc8\x9bii supu\xc8\x99i unei perioade de trening direc\xc8\x9bionat, ajung s\xc4\x83 disting\xc4\x83 \xc8\x99i s\xc4\x83 controleze st\xc4\x83ri mintale diverse prin controlul activit\xc4\x83\xc8\x9bii cerebrale corelate \xc3\xaenregistrate._NEWLINE_Experien\xc8\x9bele lui Kamiya au avut dou\xc4\x83 p\xc4\x83r\xc8\x9bi:\xc3\xaen prima parte subiectul a fost invitat s\xc4\x83 \xc3\xaenchid\xc4\x83 ochii, \xc8\x99i c\xc3\xa2nd aude un anumit sunet, s\xc4\x83 spun\xc4\x83 dac\xc4\x83 ghice\xc8\x99te c\xc4\x83 se afl\xc4\x83 sau nu \xc3\xaen faza de unde cu ritm alfa. \xc3\x8en prima zi a exprien\xc8\x9bei Richard Bach a dat \xc3\xaen procent de 50% r\xc4\x83spunsuri corecte, dar \xc3\xaen zilele urmatoare a ajuns la 65%, apoi 85% \xc8\x99i, pe urm\xc4\x83, la aproape 100% r\xc4\x83spunsuri corecte. \xc3\x8en a doua parte a experien\xc8\x9bei subiec\xc8\x9bii erau invita\xc8\x9bi s\xc4\x83 intre \xc3\xaen faza de unde alfa de \xc3\xaendat\xc4\x83 ce aud un sunet de clopo\xc8\x9bel \xc8\x99i s\xc4\x83 se ab\xc8\x9bin\xc4\x83 de la aceasta c\xc3\xa2nd aud dou\xc4\x83 sunete de clopo\xc8\x9bel. Rezultatele au fost foarte \xc3\xaencurajatoare pentru continuarea cercet\xc4\x83rilor \xc3\xaen aceast\xc4\x83 direc\xc8\x9bie. Participan\xc8\x9bii la experien\xc8\x9be nu erau capabili s\xc4\x83 explice re\xc8\x99uita treningului, ceea ce putea fi explicat prin faptul c\xc4\x83 o parte din procedeele mintale utilizate ac\xc8\x9bionau la nivel incon\xc8\x99tient. Lucrarea lui Kamiya a r\xc4\x83mas necunoscut\xc4\x83 p\xc3\xa2n\xc4\x83 ce a fost publicat\xc4\x83 \xc3\xaen anul 1968 \xc3\xaen revista Psychology Today. \xc3\x8entre timp revista \xe2\x80\x9eBrain Research\xe2\x80\x9d a publicat \xc3\xaen anul 1967 studii conduse pe pisici de c\xc4\x83tre Barry Sterman. Acestea au ar\xc4\x83tat o conexiune clar\xc4\x83 \xc3\xaentre procese mentale \xc8\x99i fenomene neurofiziologice. \xc3\x8en 1971 Sterman a utilizat biofeedbackul pe primul pacient uman, reduc\xc3\xa2ndu-i frecven\xc8\x9ba crizelor de epilepsie. Articolul care descrie aceast\xc4\x83 realizare a ap\xc4\x83rut \xc3\xaen \xe2\x80\x9eEEG and Clinical Neurophysiology\xe2\x80\x9d. Kamiya si Sterman sunt considera\xc8\x9bi p\xc4\x83rin\xc8\x9bii tratamentului prin biofeedback, prin descoperirea efectelor de neurofeedback. \xc3\x8en anul 1973 c\xc3\xa2\xc8\x9biva medici, \xc3\xaentre care Joe Lubar \xc8\x99i Robert Reynolds, au ini\xc8\x9biat cercet\xc4\x83ri \xc3\xaen colaborare cu Sterman pentru a studia aplicarea neurofeedback ului \xc3\xaen Tulbur\xc4\x83rile de Aten\xc8\x9bie.\n_START_SECTION_\nTulbur\xc4\x83ri de aten\xc8\x9bie ADHD\n_START_PARAGRAPH_\nIndica\xc8\x9biile clinice ale terapiei prin neurofeedback \xc3\xaen Tulburarea de aten\xc8\x9bie con\xc8\x9bin limite \xc8\x99i rezerve.Societatea Americana de Pediatrie a aprobat acest tratament, d\xc3\xa2ndu-i un scor \xc3\xaenalt, \xc3\xaencep\xc3\xa2nd din anul 2012. \xc3\x8en schimb, NICE, Institutul Na\xc8\x9bional britanic pentru S\xc4\x83n\xc4\x83tate \xc8\x99i Tratament optim nu-l recomand\xc4\x83 \xc3\xaen ghidul s\xc4\x83u clinic. La pagina 202 men\xc8\x9bioneaz\xc4\x83 c\xc4\x83 biofeedbackul a fost folosit la copii cu tulburare de aten\xc8\x9bie, ca tratament neinvaziv, \xc3\xaencep\xc3\xa2nd din anii 1970, dar ca in Marea Britanie el nu este, se pare, folosit ca o interven\xc8\x9bie semnificativ\xc4\x83 in practica clinic\xc4\x83. La pagina 24 se arat\xc4\x83 c\xc4\x83 \xe2\x80\x9eneurofeedback este considerat \xc3\xaen prezent ca o interven\xc8\x9bie experimental\xc4\x83 \xc3\xaen r\xc3\xa2ndul copiilor \xc8\x99i tinerilor cu tulburare de aten\xc8\x9bie ADHD \xc8\x99i tulburare hiperkinetic\xc4\x83 HKD. Nu exista interven\xc8\x9bii standardizate\xe2\x80\x9d de acest fel. Ghidul clinic al Institutului pentru Ameliorarea Sistemelor Clinice men\xc8\x9bioneaz\xc4\x83 la pagina 41 ce neurofeedback este \xc3\xaenc\xc4\x83 deficitar \xc3\xaen dovezi de cercetare ale eficien\xc8\x9bei sale \xc3\xaen tulburarea de aten\xc8\x9bie ADHD. \xc3\x8en general cercetarea \xc3\xaen domeniul tratamentelor neurofeedback - \xc3\xaen neaten\xc8\x9bie, impulsivitate \xc8\x99i hiperactivitate - este considerat\xc4\x83 limitat\xc4\x83 \xc8\x99i de calitate inferioar\xc4\x83. S-a sus\xc8\x9binut c\xc4\x83 ar fi anumite indica\xc8\x9bii pentru eficien\xc8\x9ba biofeedback \xc3\xaen ADHD , dar aceasta opinie nu este concludent\xc4\x83. numeroase studii au ar\xc4\x83tat rezultate pozitive, dar cele care au fost cel mai bine construite au ar\xc4\x83tat efecte absente sau reduse. Al\xc8\x9bi exper\xc8\x9bi au sus\xc8\x9binut ca protocoalele standardizate pentru tratamente neurofeedback \xc3\xaen ADHD, de pild\xc4\x83 pentru neurofeedback cu unde teta/beta, cu ritmuri senorimotorii SMR \xc8\x99i cu poten\xc8\x9biale corticale, au fost bine cercetate \xc8\x99i c\xc4\x83 specificitatea lor a fost dovedit\xc4\x83._NEWLINE_QEEG a fost folosit\xc4\x83 pentru dezvoltarea de modele EEG pentru ADHD. Potrivit cu acest model, persoane cu ADHD au adesea prea multe unde lente teta (care se asociaz\xc4\x83 cu relaxarea) \xc8\x99i o insuficient\xc4\x83 activitate de unde beta rapide (asociate concentr\xc4\x83rii mintale) . Terapiile prin neurofeedback in ADHD \xc3\xaencearc\xc4\x83, \xc3\xaen general, s\xc4\x83 creasc\xc4\x83 produc\xc8\x9bia de unde beta \xc8\x99i s\xc4\x83 reduc\xc4\x83 num\xc4\x83rul de unde cerebrale lente. Aceasta se ob\xc8\x9bine prin accesul pacien\xc8\x9bilor la vederea nivelelor lor de unde cerebrale pe un ecran \xc8\x99i prin \xc3\xaencercarea de a le schimba, sau prin integrarea undelor cerebrale \xc3\xaen ni\xc8\x99te jocuri video.\n_START_SECTION_\nAlte aplica\xc8\x9bii \xc8\x99i indica\xc8\x9bii medicale\n_START_PARAGRAPH_\nCercet\xc4\x83rile arat\xc4\x83 ca neurofeedback ar putea avea un poten\xc8\x9bial terapeutic util \xc3\xaentr-un \xc8\x99ir de tulbur\xc4\x83ri legate de creier. S-a folosit \xc3\xaen dureri, dependen\xc8\x9ba de droguri, anxietate, autism, depresie, schizofrenie, insomnie, sindrom Tourette, accident vascular cerebral, epilepsie, stare dup\xc4\x83 traumatism cerebral.\n_START_SECTION_\nAplica\xc8\x9bii nemedicale\n_START_PARAGRAPH_\nNeurofeedback a fost \xc3\xaencercat \xc3\xaen scopul augment\xc4\x83rii performan\xc8\x9bei, inclusiv \xc3\xaen arte ca muzica, dansul \xc8\x99i actoria. Un studiu pe muzicieni de la conservatoare de muzic\xc4\x83 a g\xc4\x83sit c\xc4\x83 trainingul cu unde alfa-teta a beneficiat \xc3\xaen trei domenii muzicale - muzicalitate, comunicare \xc8\x99i tehnic\xc4\x83. Prin prizma istoric\xc4\x83, trainingul cu unde alfa, o forma de neurofeedback, a fost inventat pentru a asista creativitatea prin mijlocirea inducerii cu ajutorul facilit\xc4\x83rii conectivit\xc4\x83\xc8\x9bii neurale a \xe2\x80\x9ehipnagogiei\xe2\x80\x9d, o stare la limita veghei asociat\xc4\x83 cu insighturi creative. Trainingul alfa-teta a ap\xc4\x83rut ca eficient \xc3\xaen ameliorarea ini\xc8\x9bierii c\xc3\xa2ntatului la copii. \xc3\x8en conjunctie cu trainingul variabilit\xc4\x83\xc8\x9bii ritmului inimii (care este si ea o form\xc4\x83 de biofeedback) neurofeedbackul undelor alfa-teta a ajutat in arta dansului, la \xc3\xaembun\xc4\x83t\xc4\x83\xc8\x9birea performan\xc8\x9bei \xc3\xaen concursurile de dans si la cresterea creativit\xc4\x83\xc8\x9bii cognitive la dansatorii de dans contemporan.Neurofeedback a fost de asemenea invocat ca util \xc3\xaen instilarea unei st\xc4\x83ri de flux de con\xc8\x99tiin\xc8\x9b\xc4\x83 \xc3\xaen r\xc3\xa2ndul actorilor,cu efecte benefice \xc3\xaen intrarea \xc3\xaen pielea personajelor \xc3\xaen timpul jocului_NEWLINE_.'